ΚΑΝΟΝΙΣΜΟΣ ( ΕΟΚ ) αριθ . 1968/89 ΤΟΥ ΣΥΜΒΟΥΛΙΟΥ της 30ής Ιουνίου 1989 για το άνοιγμα, την κατανομή και τον τρόπο διαχείρισης κοινοτικής δασμολογικής ποσόστωσης για το ρούμι, το αράκ και την τάφια, καταγωγής των κρατών της Αφρικής, της Καραϊβικής και του Ειρηνικού ( ΑΚΕ ) ( 1989/90 )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας :

ότι το πρωτόκολλο αριθ . 5 που προσαρτάται στην τρίτη σύμβαση ΑΚΕ-ΕΟΚ ( 1 ), που υπογράφηκε στη Λομέ στις 8 Δεκεμβρίου 1984, προβλέπει ότι μέχρι να ισχύσει κοινή οργάνωση αγοράς των οινοπνευματωδών ποτών, τα προϊόντα που υπάγονται στους κωδικούς ΣΟ 2208 40 10, 2208 40 90, 2208 90 11 και 2208 90 19, καταγωγής των κρατών της Αφρικής, της Καραϊβικής και του Ειρηνικού ( ΑΚΕ ), εισάγονται στην Κοινότητα ατελώς υπό συνθήκες που επιτρέπουν την ανάπτυξη των παραδοσιακών ρευμάτων συναλλαγών μεταξύ των κρατών ΑΚΕ και της Κοινότητας, αφενός, και μεταξύ των κρατών μελών, αφετέρου - ότι η Κοινότητα ορίζει κάθε χρόνο τις ποσότητες που μπορούν να εισαχθούν ατελώς με βάση τις μεγαλύτερες ετήσιες ποσότητες που έχουν εισαχθεί από τα κράτη ΑΚΕ στην Κοινότητα τα τρία τελευταία έτη για τα οποία υφίστανται στατιστικά στοιχεία, προσαυξημένες με συντελεστή ετήσιας αύξησης 37 % για την αγορά του Ηνωμένου Βασιλείου και 27 % για τις άλλες αγορές της Κοινότητας - ότι σύμφωνα με το άρθρο 3 παράγραφος 1 του πρωτοκόλλου της τρίτης σύμβασης ΑΚΕ-ΕΟΚ λόγω της προσχώρησης του Βασιλείου της Ισπανίας και της Πορτογαλικής Δημοκρατίας στις Ευρωπαϊκές Κοινότητες ( 2 ), που τέθηκε σε εκ των προτέρων εφαρμογή με τον κανονισμό ( ΕΟΚ ) αριθ . 1820/87 ( 3 ), η ελάχιστη ποσότητα που αναφέρεται στο άρθρο 2 στοιχείο α ) δεύτερο εδάφιο του πρωτοκόλλου αριθ . 5 για το ρούμι αυξήθηκε σε 172 000 εκατόλιτρα -

ότι, σύμφωνα με το εν λόγω πρωτόκολλο, το Βασίλειο της Ισπανίας και η Πορτογαλική Δημοκρατία καθίστανται συμβαλλόμενα μέρη της εν λόγω σύμβασης ΑΚΕ-ΕΟΚ - ότι ο παραπάνω κανονισμός ( ΕΟΚ ) αριθ . 1820/87 προβλέπει ιδιαίτερες διατάξεις σχετικά με τους ποσοστωτικούς δασμούς που θα εφαρμόζονται από αυτά τα δύο κράτη μέλη - ότι, λόγω της ιδιαιτερότητας της αγοράς του ρουμιού, η περίοδος ποσόστωσης εκτείνεται από την 1η Ιουλίου μέχρι τις 30 Ιουνίου -

ότι, αν ληφθούν υπόψη τα επίπεδα στα οποία έφθασαν οι εισαγωγές των εν λόγω προϊόντων στην Κοινότητα κατά τη διάρκεια των τριών τελευταίων ετών για τα οποία υπάρχουν διαθέσιμα στατιστικά στοιχεία, το ύψος της ετήσιας δασμολογικής ποσόστωσης θα έπρεπε να ορισθεί σε 157 594 εκατόλιτρα καθαρής αλκοόλης - ότι, επειδή αυτή η ποσότητα είναι μικρότερη από το ελάχιστο όριο που καθορίστηκε με το προαναφερθέν πρωτόκολλο, η ποσότητα της ποσόστωσης για την περίοδο από 1ης Ιουλίου 1989 μέχρι 30 Ιουνίου 1990 πρέπει να καθορισθεί σε 172 000 εκατόλιτρα καθαρής αλκοόλης -

ότι πρέπει να εξασφαλιστεί, ιδίως, η υπό ίσους όρους και συνεχής πρόσβαση όλων των εισαγωγέων της Κοινότητας στην εν λόγω ποσόστωση και η αδιάλειπτη εφαρμογή των δασμών που προβλέπονται για την ποσόστωση αυτή σε όλες τις εισαγωγές των εν λόγω προϊόντων, σε όλα τα κράτη μέλη, και μέχρι την εξάντληση της ποσόστωσης -

ότι, σύμφωνα με την νομολογία του Δικαστηρίου, η κατανομή των κοινοτικών ποσοστώσεων μεταξύ των κρατών μελών είναι παράνομη, εκτός εάν επιτακτικές περιστάσεις διοικητικής, τεχνικής ή οικονομικής φύσεως καθιστούν μια διαφορετική ενέργεια αδύνατη - ότι, εξάλλου, εάν αποφασιστεί κατανομή των ποσοστώσεων, πρέπει να προβλέπεται ένας μηχανισμός που θα επιτρέπει να προστατεύεται η αρτιότητα του κοινού δασμολογίου -

ότι οι οικονομικές δυσχέρειες που θα μπορούσαν να προκύψουν για τα υπερπόντια διαμερίσματα ( DOM ) λόγω της αιφνίδιας μεταβολής του συστήματος εισαγωγής για το ρούμι καταγωγής των κρατών Αφρικής, Καραϊβικής και Ειρηνικού ( ΑΚΕ ) συνιστούν επιτακτικές περιστάσεις που δικαιολογούν την πρόσκαιρη και μερική διατήρηση του συστήματος - ότι ενδείκνυται ωστόσο να εγκαταλειφθεί προοδευτικά το σύστημα κατανομής της ποσόστωσης σε εθνικά μερίδια, σύστημα το οποίο δικαιολογείται μόνον ως μεταβατικό μέτρο και το οποίο θα πρέπει οπωσδήποτε να εξαφανισθεί εν όψει της ολοκληρώσεως της εσωτερικής αγοράς -

ότι, υπό τις συνθήκες αυτές, είναι σκόπιμο να δημιουργηθεί ένα κοινοτικό απόθεμα, σε ποσοστό 20 %, με σύστημα αυτόματης μεταφοράς των μεριδίων των κρατών μελών στο απόθεμα, μόλις το απόθεμα αυτό χρησιμοποιηθεί κατά 80 %-

ότι, κατά τη διάρκεια των τριών τελευταίων ετών για τα οποία υπάρχουν διαθέσιμες στατιστικές, οι εισαγωγές των κρατών μελών εξελίχθηκαν ως εξής :

( σε εκατόλιτρα καθαρής αλκοόλης )

Κράτη μέλη

1986 1987 1988 Μπενελούξ 6 407 6 264 7 389 Δανία 2 020 1 884 2 038 Γερμανία 36 183 33 570 42 523 Ελλάδα 50 50 Ισπανία 90 244 Γαλλία 1 637 1 929 1 216 Ιρλανδία 2 151 2 060 2 189 Ιταλία 437 800 806 Πορτογαλία 7 Ηνωμένο Βασίλειο 69 757 72 040 63 525 Σύνολο

118 732 118 848 119 088

ότι, λαμβάνοντας υπόψη τα στοιχεία αυτά καθώς και την πρόβλεψη της εξελίξεως της αγοράς των εν λόγω προϊόντων, καθώς και τις προβλέψεις που κάνουν ορισμένα κράτη μέλη, τα ποσοστά συμμετοχής στην ποσότητα της ποσόστωσης μπορούν να οριστούν περίπου ως εξής :

Μπενελούξ 5,62

Δανία 1,66

Γερμανία 31,43

Ελλάδα 0,03

Ισπανία 0,09

Γαλλία 1,34

Ιρλανδία 1,79

Ιταλία 0,57

Πορτογαλία 0,00

Ηνωμένο Βασίλειο 57,47

ότι πρέπει να προβλεφθεί ένας μηχανισμός ο οποίος θα εμποδίζει, σε περίπτωση μη εξαντλήσεως της κοινοτικής ποσοστώσεως, τη δυνατότητα εισαγωγής των εμπορευμάτων σε ένα κράτος μέλος που έχει εξαντλήσει το μερίδιό του μόνον μετά πλήρη επιβολή δασμών ή μετά την εκτροπή των εμπορευμάτων προς ένα άλλο κράτος μέλος του οποίου το μερίδιο δεν έχει ακόμη εξαντληθεί - ότι, υπ' αυτές τις συνθήκες, αν κατά τη διάρκεια της ποσοστωτικής περιόδου το κοινοτικό απόθεμα εξαντληθεί σχεδόν ολοσχερώς, είναι σκόπιμο να επιστρέψουν τα κράτη μέλη στο εν λόγω απόθεμα το σύνολο του μη χρησιμοποιηθέντος τμήματος του αρχικού τους μεριδίου προκειμένου να αποφευχθεί η μη χρησιμοποίηση ενός τμήματος κοινοτικής δασμολογικής ποσόστωσης σε ένα κράτος μέλος, τη στιγμή που θα μπορούσε να χρησιμοποιηθεί σε άλλα κράτη μέλη -

ότι πρέπει να προβλεφθούν μέτρα ικανά να εξασφαλίσουν την εφαρμογή του πρωτοκόλλου αριθ . 5 υπό συνθήκες που επιτρέπουν την ανάπτυξη των ρευμάτων παραδοσιακών συναλλαγών μεταξύ των κρατών ΑΚΕ και της Κοινότητας, αφενός, και μεταξύ των κρατών μελών, αφετέρου -

ότι ο τρόπος αυτός διαχειρίσεως απαιτεί στενή συνεργασία μεταξύ των κρατών μελών και της Επιτροπής η οποία πρέπει να μπορεί να παρακολουθεί το βαθμό στον οποίο εξαντλούνται οι ποσότητες των ποσοστώσεων και να πληροφορεί σχετικά τα κράτη μέλη -

ότι, επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και εκπροσωπούνται από την οικονομική ένωση Μπενελούξ, κάθε ενέργεια σχετική με τη διαχείριση των μεριδίων που έχουν αναληφθεί από αυτή την οικονομική ένωση να διεξάγεται από ένα από τα μέλη της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

1 . Από την 1η Ιουλίου 1989 έως τις 30 Ιουνίου 1990, τα κατωτέρω περιγραφόμενα προϊόντα καταγωγής κρατών ΑΚΕ εισάγονται στην Κοινότητα ατελώς μέχρι του οριζόμενου κατωτέρω ορίου κοινοτικής δασμολογικής ποσόστωσης :

Αύξων

αριθμός

Κωδικός ΣΟ Περιγραφή εμπορευμάτων

Ύψος της ποσόστωσης

( σε εκατόλιτρα

καθαρής αλκοόλης ) Ποσοστωτικός

δασμός

09 1621 2208 40 10

2208 40 90

2208 90 11

2208 90 19

Ρούμι, αράκ και τάφια 172 000 ατελώς

2 . Εντός των ορίων της ποσόστωσης αυτής, το Βασίλειο της Ισπανίας και η Πορτογαλική Δημοκρατία επιβάλλουν δασμούς οι οποίοι υπολογίζονται σύμφωνα με τις σχετικές διατάξεις της πράξης προσχώρησης του 1985 και με τον κανονισμό ( ΕΟΚ ) αριθ . 1820/87 .

Άρθρο 2

1 . Η δασμολογική ποσόστωση που αναφέρεται στο άρθρο 1 διαιρείται σε δύο τμήματα .

2 . Ένα πρώτο τμήμα 137 600 εκατολίτρων καθαρής αλκοόλης, κατανέμεται μεταξύ των κρατών μελών - τα μερίδια που με την επιφύλαξη του άρθρου 3 ισχύουν μέχρι τις 30 Ιουνίου 1990 ανέρχονται στις ακόλουθες ποσότητες :

( σε εκατόλιτρα

καθαρής αλκοόλης ) Μπενελούξ 7 730 Δανία 2 280 Γερμανία 43 250 Ελλάδα 40 Ισπανία 120 Γαλλία 1 845 Ιρλανδία 2 460 Ιταλία 785 Πορτογαλία 15 Ηνωμένο Βασίλειο 79 075

3 . Το δεύτερο τμήμα, που αφορά ποσότητα 34 400 εκατολίτρων καθαρής αλκοόλης, συνιστά το κοινοτικό απόθεμα .

4 . Αν ένας εισαγωγέας ανακοινώσει επικείμενες εισαγωγές ενός από τα συγκεκριμένα προϊόντα σε ένα κράτος μέλος το οποίο έχει εξαντλήσει το αρχικό του μερίδιο, και ζητήσει το ευεργέτημα της αντίστοιχης ποσόστωσης, το ενδιαφερόμενο κράτος μέλος αντλεί ποσότητα που αντιστοιχεί στις ανάγκες του, αφού κατευθύνει σχετική κοινοποίηση στην Επιτροπή και στο μέτρο που το διαθέσιμο υπόλοιπο της ποσόστωσης αυτής το επιτρέπει .

5 . Με την επιφύλαξη του άρθρου 3, οι αναλήψεις που γίνονται κατ' εφαρμογή της παραγράφου 4, ισχύουν μέχρι το τέλος της χρονικής περιόδου της ποσόστωσης .

Άρθρο 3

1 . Μόλις το απόθεμα της δασμολογικής ποσόστωσης, όπως ορίζεται στο άρθρο 2 παράγραφος 3, εξαντληθεί μέχρι το 80 % τουλάχιστον, η Επιτροπή το γνωστοποιεί στα κράτη μέλη .

2 . Στην περίπτωση αυτή, η Επιτροπή γνωστοποιεί επίσης στα κράτη μέλη την ημερομηνία από την οποία θα πρέπει να αρχίσουν να γίνονται οι αναλήψεις από το κοινοτικό απόθεμα σύμφωνα με τις ακόλουθες διατάξεις .

Αν ένας εισαγωγέας υποβάλλει σ' ένα κράτος μέλος διασάφηση θέσης σε ελεύθερη κυκλοφορία η οποία περιλαμβάνει αίτηση υπαγωγής στο ευεργέτημα του προτιμησιακού καθεστώτος, για ένα προϊόν που αναφέρεται στον παρόντα κανονισμό, και η διασάφηση αυτή γίνει δεκτή από τις τελωνειακές αρχές, το ενδιαφερόμενο κράτος μέλος, με κοινοποίηση στην Επιτροπή, αντλεί από το απόθεμα που αναφέρεται στο άρθρο 2 παράγραφος 3 ποσότητα που αντιστοιχεί στις ανάγκες αυτές .

Οι αιτήσεις ανάληψης με τη μνεία της ημερομηνίας αποδοχής της εν λόγω διασάφησης πρέπει να διαβιβάζονται στην Επιτροπή χωρίς καθυστέρηση .

Το δικαίωμα των αναλήψεων παρέχεται από την Επιτροπή σε συνάρτηση με την ημερομηνία αποδοχής των διασαφήσεων θέσης σε ελεύθερη κυκλοφορία από τις τελωνειακές αρχές του ενδιαφερόμενου κράτους μέλους, στο μέτρο που το διαθέσιμο υπόλοιπο το επιτρέπει .

Αν ένα κράτος μέλος δεν χρησιμοποιήσει τις ποσότητες που άντλησε, τις επιστρέφει, μόλις τούτο καταστεί δυνατόν, στο απόθεμα .

Αν οι αιτούμενες ποσότητες είναι μεγαλύτερες από το διαθέσιμο υπόλοιπο του αποθέματος, η απονομή γίνεται ανάλογα με τις αιτήσεις .

Η Επιτροπή ενημερώνει τα κράτη μέλη με τον ίδιο τρόπο .

3 . Σε προθεσμία που ορίζει η Επιτροπή και η οποία αρχίζει από την ημερομηνία που αναφέρεται στην παράγραφο 2 πρώτο εδάφιο, τα κράτη μέλη υποχρεούνται να επιστρέψουν στο απόθεμα το σύνολο των ποσοτήτων που δεν έχουν χρησιμοποιήσει μέχρι την ημερομηνία αυτή, κατά την έννοια του άρθρου 4 .

Άρθρο 4

1 . Τα κράτη μέλη θεσπίζουν κάθε χρήσιμη διάταξη ώστε οι αναλήψεις που πραγματοποιούν κατ' εφαρμογή του άρθρου 3 να καθιστούν δυνατόν τον χωρίς διακοπή καταλογισμό στη κοινοτική ποσόστωση .

2 . Τα κράτη μέλη εξασφαλίζουν στους εισαγωγείς των εν λόγω προϊόντων την ελεύθερη πρόσβαση στην ποσόστωση, εφόσον το υπόλοιπο της ποσόστωσης το επιτρέπει .

3 . Τα κράτη μέλη προβαίνουν στον καταλογισμό των εισαγωγών των εν λόγω προϊόντων στις αναλήψεις τους, με το ρυθμό που τα προϊόντα παρουσιάζονται στο τελωνείο υπό την κάλυψη διασαφήσεων θέσης σε ελεύθερη κυκλοφορία .

4 . Ο βαθμός εξάντλησης της ποσόστωσης διαπιστώνεται με βάση τις εισαγωγές που καταλογίζονται σύμφωνα με τους όρους της παραγράφου 3 .

Άρθρο 5

Τα κράτη μέλη και η Επιτροπή συνεργάζονται στενά για να εξασφαλίσουν την τήρηση του παρόντος κανονισμού .

Άρθρο 6

Ο κανονισμός ( ΕΟΚ ) αριθ . 1316/87 του Συμβουλίου της 11ης Μαΐου 1987 σχετικά με τα μέτρα διασφαλίσεως που προβλέπονται από την τρίτη σύμβαση ΑΚΕ-ΕΟΚ ( 1 ) εφαρμόζεται στα προϊόντα τα οποία αφορά ο παρών κανονισμός .

Άρθρο 7

Ο παρών κανονισμός αρχίζει να ισχύει την 1η Ιουλίου 1989 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 30 Ιουνίου 1989 .

Για το Συμβούλιο

Ο Πρόεδρος

F . FERNANDEZ ORDONEZ

( 1 ) ΕΕ αριθ . L 86 της 31 . 3. 1986, σ . 3 .

( 2 ) ΕΕ αριθ . L 172 της 30 . 6 . 1987, σ . 3 .

( 3 ) ΕΕ αριθ . L 172 της 30 . 6 . 1987, σ . 1 .

( 4 ) ΕΕ αριθ . L 125 της 14 . 5 . 1987, σ . 1 .